На основу члана 37 Статута града Ниша ("Службени лист града Ниша", број 88/08),

 Скупштина Града Ниша на седници одржаној \_\_\_\_\_\_\_\_\_\_\_ 2015. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Народног музеја Ниш за 2014.годину, број 02 бр.33/2-15 од 21.01.2015. године, који је Одлуком број 02 бр.33/2-15-1 од 21.01.2015. године, усвојио Управни одбор Установе.

 II Решење доставити Народном музеју Ниш, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

 **Председник**

 **Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

 На основу члана 25 Статута Народног музеја Ниш, Управни одбор Установе, на седници одржаној 21.01.2015. године донео је Одлуку о усвајању Извештаја о раду и пословању Народног музеја Ниш за 2014.годину, број 02 бр.33/2-15-1.

Народни музеј Ниш у 2014. години своје деловање је усмерио: обележавање три јубилеја - 100 година од почетка Светског рата, 70 година од ослобођења Ниша у другом светском рату и 50 година од обнављања рада Ликовне колоније ''Сићево''. У протеклој години, први пут у својој историји Народни музеј је учествовао у ИПА пројектима и за њихову реализацију добио позитивне оцене. Партнерски пројекти са музејима у Правецу и Пернику (Бугарска) свакако ће обележити 2013. и 2014. годину. Од шест изложби колико је Музеј реализовао у 2014. години, треба истаћи изложбу *Завештања и дарови – легати као културна добра од значаја* (поводом Дана државности у Народној библиотеци Србије), *Јагодин мала – касноантичка некропола,* због одличног одјека у Нишу и Београду као и изложбу *Ниш ратна престоница Србије 1914-1915* која је била део државног пројекта обележавања 100 година од почетка Великог рата. Народни музеј је објавио 11 монографских публикација од којих свакако треба издвојити обимну монографију *Жртве лагера Ниш*, јединствену студију ове врсте у Србији.

Планирани пораст посета објектима омеле су мајске поплаве али се све у другој половини године надокнадило у високом проценту.И поред чињенице да је у 2014. години археолошко налазиште Медијана било затворено за посетиоце због радова на покривању а галерија Синагога била отворена за посетиоце тек новембра месеца, на осталим објектима забележен је видни пораст посете.

Имајући у виду да је Извештај о раду и пословању Народног музеја Ниш за 2014.годину, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

 НАЧЕЛНИК

 Небојша Стевановић